Manne help my. Ek het nog nooit iets anders as GSD of Alaskan Malmutes nie. So ek ken nie van die skurke grootmaak nie. Ek soek nie so klein huisskuiter wat net alles opvreet en stout is nie en die hond moenie rondloop nie.
Ek het geweet die hondtjies het spoed, maar genugtig die eenetjie het vanoggend 04;30 besluit slaap se gat. Eers die kinders en toe ek wat moet stoei en gebyt word.
Sy byt die groot honde se sterte en voor hulle kan omkeer is sy onderdeur hulle of weg. Sy het soos in niks vrees vir hulle nie. Sy is al eenkeer raak gehap en was toe omtrent ontwaardig. My Pa se skaaphond wat vreeslik hardegat is en baklei met ander honde het net gevries met sulke groot oë terwyl die wirehair haar stert ruk en pluk.
Snaaks genoeg het sy my vrou toetaal oorval en besluit dit is haar "mens". Ja sy is nie soos GSD wat 'n baas het nie. Nee sy het 'n mens.